19/12/2016 | Administración LocalMunicipal
Santiago de Compostela
Secretaría Xeral
Decreto da Alcaldía de 12-12-2016 (delegación competencias concelleiro medio ambiente e convivencia. - Acordo Xunta de Goberno do 9-12-2016 de delegación competencias concelleiro medio ambiente e convivencia

A Xunta de Goberno da cidade de Santiago de Compostela, na sesión ordinaria que tivo lugar o día 09 de decembro de 2016, adoptou o seguinte acordo: Dáse conta á Xunta de Goberno da cidade de Santiago de Compostela da proposta do sr. alcalde, de data 7 de decembro de 2016, que é do seguinte teor literal: Ampliar a delegación de competencias acordadas na sesión da Xunta de Goberno da cidade de Santiago de Compostela do 2.12.2016, no concelleiro delegado de Medio Ambiente e Convivencia, D. Xan Xesús Duro Fernández, delegándose neste concelleiro: - A competencia sinalada na Disposición Adicional Segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de contratos do sector público, no que respecta a concesións e autorizacións para o aproveitamento especial dos bens de dominio público así como o seu uso privativo, cando a ocupación se efectúe unicamente con instalacións desmontables ou bens mobles e cunha duración ou uso non superior a un ano, nas materias correspondentes á concellaría delegada de Espazos Cidadáns, Dereito á Vivenda e Mobilidade. - A competencia no que respecta ás autorizacións e cesión de uso de bens municipais outorgadas en precario, así como a competencia para formular solicitudes de cesións de bens a favor do Concello, nas materias correspondentes á concellaría delegada de Espazos Cidadáns, Dereito á Vivenda e Mobilidade. A delegación de competencias comprenderá a facultade de resolver os recursos de reposición contra os actos ditados polo órgano delegado. Esta delegación terá efectos dende a data de adopción do acordo correspondente.” Informados/as os/as concelleiros/as, a Xunta de Goberno da cidade de Santiago de Compostela acorda por unanimidade dos seus membros aprobar a proposta transcrita e ampliar a devandita delegación de competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. Esta delegación terá efectos dende a data de adopción do acordo correspondente. Santiago de Compostela, 12 de decembro de 2016 O ALCALDE MARTIÑO NORIEGA SÁNCHEZ Con data 12 de decembro e 2016, o sr. Alcalde ditou o seguinte decreto: “Tendo en conta as competencias sinaladas no artigo 124.4. b) da lei 7/1985, de 2 de abril, reguladora das Bases de Réxime Local. Primeiro.- Deixar sen efecto as competencias delegadas no seu momento por decreto desta alcaldía de 16 de xuño de 2015 (BOP de 30 de xuño de 2015), no concelleiro de Espazos Cidadáns, Dereito á Vivenda e Mobilidade, Norma Yolanda Gomez de Zamora Alzamora, relativas a materias de inspección e disciplina urbanística que puideran corresponder a esta alcaldía. Segundo.- Delegar no concelleiro de Medio Ambiente e Convivencia, Michael Joel Miqueleiz Sequeira, as competencias que poidan corresponder a esta alcaldía en materia de inspección e disciplina urbanística co contido que ás mesmas outorga a lexislación urbanística e sectorial na materia. Terceiro.- A delegación de competencias comprenderá as facultades de resolver os recursos de reposición contra os actos ditados polo órgano delegado. Esta resolución entrará en vigor no día de hoxe.” Santiago de Compostela, 12 de decembro de 2016 O ALCALDE MARTIÑO NORIEGA SÁNCHEZ